Cabero ñamicaa ca-ani nutuati paʉ ʉtabʉcʉrápʉ jã ca-roaápʉ.
Roaá,
Capernaumpʉ aágarã cumuapʉ eja jãa,
jã ca-peña jʉgowʉ.
To cõo canaioro bero ca-ãmʉ yua.
Jesú jã tʉpʉ ca-ejaquẽmi mai.
Jã ca-peña aáti paʉ wino seeto ca-papu nutuapʉ.
To bairi paca majuu ca-jabewʉ.
Yoaro jicã wamo cõo canacã kilómetro jã cá-aá nutuati paʉ Jesú jã tʉpʉ atígʉ oco buipʉ cʉ̃ cá-atí nutuato jã ca-tʉjʉ joowʉ.
Cʉ̃ tʉjʉrã seeto jã ca-acʉawʉ.
To bairo jã ca-acʉa tʉjʉro tʉjʉri:
—Yʉna yʉ ãa.
Uwiqueticõaña,
jã ca-ĩiwĩ Jesú.
To bairo cʉ̃ ca-ĩiro cumuapʉ cʉ̃ jã ca-jãa rotiwʉ.
Cʉ̃ ca-eja jãaro bero ape nʉgoa tʉpʉ nemoo jã ca-ejacoapʉ.